**Több száz vállalkozó a networking ünnepén**

**Amikor egy üzleti filozófiának és a networkingnek köszönhetően világszerte 9,3 milliárd dollár, hazánkban pedig 20,7 milliárd forint értékben generálnak egymásnak üzletet a vállalkozók, az olyan siker, amelyet minden évben örömmel ünnepelnek meg az üzletemberek. Ezért hívta életre a BNI a Nemzetközi Networking Hetet®, amelynek magyarországi eseményeit 2016. március 8-9. között szervezi meg Budapesten.**

A Business Network International (BNI) a világ több mint 60 országában rendezi meg az első negyedévben a **Nemzetközi Networking Hetet**®, amelyen a vállalkozók a networking eredményeit és a tudatos kapcsolatépítésnek köszönhető sikereket ünneplik. Az egymásnak jutalékmentesen adott ajánlásokon és az „*Aki ad, az nyer*!”® filozófián alapuló üzleti modellt képviselő szervezet célja, hogy megváltoztassa a magyar üzleti felfogást (miszerint minden jutalékokon és egymás visszahúzásán alapszik). Mára már közel 1000 hazai vállalkozó hisz a networking és a kapcsolatok erejében, akik évről évre egyre nagyobb (2015-ben 20,7 milliárd forint) értékben közvetítenek üzletet egymásnak, mindezt jutalék nélkül és bizalmi alapon.

Ezeket az eredményeket ünneplik meg 2016. március 8-9. között a budapesti Lurdy Konferencia- és Rendezvényközpontban a VII. Nemzetközi Networking Hét® keretein belül. A kapcsolatépítést és az „*amit nem tudsz mérni, azt nem tudod irányítani*” témát fókuszba állító rendezvényen a résztvevők közösen tanulnak a networking leghatékonyabb eszközeiről. Emellett irányított körülmények között cserélhetik ki kapcsolati tőkéjüket és üzleti információikat, valamint izgalmas előadások segítségével szerezhetnek a gyakorlatban akár azonnal hasznosítható vállalkozásfejlesztési tippeket. Az idei Nemzetközi Networking Héten® az előadók között találjuk **Janata Krisztina** kkv-marketing szakértőt és **Avidor András** networking szakértőt, a BNI Magyarország és a BNI Szlovákia igazgatóját is.

Az eddig megszokott programok mellett a nem BNI-tagokra is nagy figyelmet fordít a szervezet, ezért újszerű lebonyolítási renddel készül a 2016-os magyarországi rendezvényen. A kétnapos esemény mindkét reggelén egy bemutató csoporttalálkozó keretein belül 2015 legeredményesebb BNI-csoportjai találkoznak. Ezen felül rendhagyó módon két alkalommal is lesz **Networking Nyílt Nap,** ahol tagok és vendégek egyaránt elmélyíthetik networking tudásukat.

**Bővebb információ a** [**www.networkingkonferencia.hu/networkinghet**](http://www.networkingkonferencia.hu/networkinghet) **és a** [**www.bni-hungary.com**](http://www.bni-hungary.com) **oldalakon található, illetve az alábbi elérhetőségeken kérhető, továbbá sajtóregisztrációs igényüket is itt jelezhetik:**

Ferling József

*kommunikációs igazgató, BNI Magyarország*

**E-mail:** jozsef.ferling@bni-capital.hu

**Tel**.: +36-30/901-7291